ראשיכל החדשותבעולםברוקלין: "החרדים - מטרה קלה לפגיעה"
ברוקלין: "החרדים - מטרה קלה לפגיעה"
עסקני הקהילות וראשי ארגוני השמירה בניו יורק נועדו עם נציגי השיטור העירוני וכדי להגביר את שיתוף הפעולה לקראת תקופת החגים.
על רקע העליה התלולה באירועים אנטישמיים כלפי יהודים בניו יורק ובשכונותיה החרדיות, נועדו עסקני הקהילות וראשי ארגוני השמירה בניו יורק עם נציגי השיטור העירוני וכדי להגביר את שיתוף הפעולה לקראת תקופת החגים.
במהלך המפגש הוחלט על תגבור האבטחה בשכונות החרדיות ובמתחמי בתי הכנסת בחודש תשרי הקרוב, בהם מבקרים אורחים מכל רחבי העולם.
בפגישה המיוחדת שנערכה בבנין משטרת ניו יורק אמר מפקד המשטרה, "נבטיח שהכיסוי המשטרתי יהיה יותר ממספיק בשכונות בהן מתגוררים יהודים רבים, כולל הצבת שוטרים רגליים, ביקור של שוטרים בסביבות בתי הכנסת, פיקוח של שוטרים קהילתיים ונוכחות מוגברת של יחידות ללוחמה בפשיעה".
"אנו נפעל להבטיח כיסוי מלא בשכונות ובאזורים אלו, מעצם היותם מטרות קלות לפגיעה. אנו נאבטח את האורחים הרבים שיגיעו לבקר בבתי הכנסת, במקביל למאמץ המוגבר במשך כל השנה למניעת פשע", הוסיף.
ראשי ארגון השומרים ציינו את שיתוף הפעולה ההדוק של ראשי הקהילות עם מפקדי משטרת ניו יורק במשך כל השנה בפרט לקראת החגים.
כן גם הביעו הערכה עמוקה למאמצים הרבים שמושקעים למיגור הפשיעה באזורים החרדים, לצד הסיוע הרב והטיפול המהיר שמשטרת ניו יורק מעניקה לאורך כל ימות השנה.